
I N V I T A Ț I E

             CĂTRE,
domnul/doamna____________________
__________________________________
(adresa)


PRIMARUL MUNICIPIULUI BRAD, domnul Florin Cazacu, cu sediul în municipiul Brad, strada Independenței, nr. 2, județul Hunedoara, în conformitate cu prevederile art. 6 alin. 2 lit. e din Normele tehnice privind modul de completare a registrului agricol pentru perioada 2020 – 2024, aprobate prin Ordinul nr. 25/1.382/37/1.642/14.297/746/202/2020, vă invită la sediul Primăriei Municipiului Brad din municipiul Brad, strada Independenței, nr. 2, județul Hunedoara – Compartimentul Agricol și Cadastru, în perioada ___________________, între orele __________, pentru declararea datelor în vederea actualizării/înscrierii în registrul agricol.

În conformitate cu legislația specifică în vigoare se organizează întocmirea și ținerea la zi a datelor  ce fac obiectul Registrului agricol pentru perioada 2020 – 2024.
Înscrierea datelor în Registrul agricol a datelor privind componenţa gospodăriei/exploataţiei agricole fără personalitate juridică se face pe baza declaraţiei date pe propria răspundere sau pe bază de documente de capul gospodăriei sau, în lipsa acestuia, de un alt membru major al gospodăriei, care dispune de capacitate deplină de exerciţiu
Înscrierea în Registrul agricol a datelor privind clădirile şi terenurile, a titularului dreptului de proprietate asupra acestora, precum şi a schimbării categoriei de folosinţă se poate face numai pe bază de documente anexate la declaraţia făcută sub semnătura capului de gospodărie sau, în lipsa acestuia, a unui membru major al gospodăriei, sub sancţiunea nulităţii. 
Pentru efectuarea unei declarații complete care să conțină datele conform formularului Registrului agricol, vă rugăm să aveți asupra dumneavoastră documente justificative și să fiți în măsură a furniza date, după caz, privind:
	- cartea de identitate/buletinul de identitate sau certificatele de stare civilă, după caz, pentru toate persoanele care compun gospodăria;
	- documente și informații privind terenurile deținute în proprietate, identificate pe parcele, tarlale, intravilan, extravilan, număr cadastral, număr carte funciară, vecinătăți, categoria de folosință, număr bloc fizic și titularul dreptului de proprietate;
	- informații privind: suprafața arabilă cultivată pe raza localității (din terenul proprietate, arendat, cote-părți, etc.);
	- numărul de pomi fructiferi – în livezi și răzleți – pe specii și soiuri;
	- documente și/sau informații privind animalele domestice deținute la începutul anului pe specii, grupe de vârstă și sex;
	- documente și/sau informații privind construcțiile deținute pe raza localității (suprafața, materialele din care sunt construiți pereții, anul dării în folosință);
	- informații privind producția vegetală și animală obținută.
În cazul în care nu există documente, înregistrarea în Registrul agricol a datelor privind clădirile şi terenurile, a titularului dreptului de proprietate asupra acestora, precum şi a schimbării categoriei de folosinţă se poate face pe baza declaraţiei dată sub semnătura capului gospodăriei sau, în lipsa acestuia, de un alt membru major al gospodăriei, sub sancţiunea nulităţii. 
Precizăm că persoanele fizice și juridice au obligația să declare date pentru a fi înscrise în Registrul agricol și înafara intervalului de timp precizat mai sus, precum și în cazul în care au intervenit modificări în proprietate, în termen de 30 de zile de la apariția modificării.
Vă informăm că declararea de date neconforme, refuzul de declarare, precum și nedeclararea la termenele stabilite a datelor care fac obiectul Registrului agricol, dacă faptele nu sunt săvârșite în astfel de condiții încât, potrivit legii penale, sunt considerate infracțiuni, constituie contravenție și se sancționează cu amendă potrivit reglementărilor legale în vigoare.

Prezenta constituie un mod de aducere la cunoștință publică a dispozițiilor legale privind Registrul agricol.
Nutrind convingerea că cele prezentate v-au edificat asupra problematicii privind Registrul agricol, vă așteptăm cu interes pentru realizarea acestui raport de autoritate, cooperare și prestație între administrația publică locală și persoanele obligate să declare în Registrul agricol.


      PRIMAR                                         SECRETAR GENERAL AL MUNICIPIULUI BRAD
Florin CAZACU                                                   Carmen – Irina BORA

